stanford-oval/wikipedia huggingface dataset:
עד כאן!

ערך זה עוסק בתוכנית טלוויזיה סאטירית ישראלית. אם התכוונתם למשמעות אחרת, ראו .
| --- | --- |

 סוגה:  קומדיה, סאטירה
 יוצרים:  דני קרפל   חן אביגדורי   עידו רוזנטל
 בימוי:  איתן אשכנזי גדי פורטנוי (קטעי חוץ, עונה 1)
 מנחים:  מיכאל הנגבי
 שחקנים:  מיכאל הנגבי 
 משתתפים:  שמאל:   אבי אטינגר   ירמי שיק בלום   גיא אדלר   שיר ראובן   רות אלבז   רשף שי   דודי רוזנטל   נגה ד'אנג'לי   נועה מנור   לילך ברנע-לשם   חגי טוריסקי   עידן ברקאי   תומר שרון   ליאור אמסטרדמסקי   רבקה מיכאלי   נעמי לבוב   נלי תגר   מעיין בלום   גדי וילצ'רסקי   אורנה בנאי   לאה לב   ימין:   יאיר אורבך   יותם זמרי   אריאל פלקסין   אמיר מויאל   נועם פתחי   אור רייכרט   מתן צור   מיכאל בוטיר   רועי עידן  מוריה קור   רועי לוי   נדב אבקסיס פנאליסטים החל מהעונה החמישית:   אבי אטינגר   רועי לוי   נעמי לבוב   נלי תגר   נדב אבוקסיס   יותם זמרי  נועם פתחי  אורנה בנאי  גדי וילצ'רסקי   לאה לב
 ארץ מקור:  ישראל ישראל
 שפות:  עברית
 מספר עונות:  6
 מספר פרקים:  162 (נכון לעונה 6)
 הפקה
 עורכים:  חן אביגדורי דני קרפל
 אתר צילומים:  אולפני הרצליה
 מוזיקה:  ערן פריאון
 אורך פרק:  30 דקות
 שידור
 רשת שידור:  כאן 11
 תקופת שידור מקורית:  18 במאי 2017 – הווה
 קישורים חיצוניים
 דף התוכנית ב-IMDb
 
"עד כאן!" היא תוכנית בידור סאטירית ישראלית של ערוץ הטלוויזיה כאן 11. התוכנית משודרת בהנחייתו של מיכאל הנגבי. בכל תוכנית, מפגישים שלושה קומיקאים ימנים עם שלושה קומיקאים שמאלנים ונותנים להם להתעמת במגוון פינות. התוכנית היא למעשה תחרות בין שני צוותים בני שלושה (צומצם לשניים החל מעונה החמישית) פאנליסטים, משני צדי המפה הפוליטית. הצדדים יתחרו ביניהם במשחקונים קבועים וכאלה המבוססים על אירועי היום והשעה. בסופה של כל תוכנית מכריזים על הצד המנצח - ימין או שמאל. האג'נדה של התוכנית היא לבקר את שני הצדדים ולהזכיר לצופים שלא משנה מי ניצח - הציבור הישראלי הפסיד.
במרכז: מיכאל הנגבי. משמאל: אבי אטינגר, שיר ראובן, חגי טוריסקי. מימין: נועם פתחי, יותם זמרי, מתן צור
פורמט

שני צוותים של קומיקאים מהימין והשמאל מתחרים זה מול זה כדי להכריע בשאלה: מי צודק - הימין או השמאל.
עד העונה החמישית בכל צוות היו שלושה פינאלסטים, לאחר מכן צומצם לשניים.
לקראת העונה החמישית נחשף לוגו חדש, ולאחר מכן נחשף כי פורמט התוכנית הולך לעבור שינוי, וכי מהיום לא יהיה יותר הפורמט המקובל של "ימין נגד שמאל". כמו כן, כלל המשתתפים מהעונות הקודמות יעזבו את התוכנית, למעט מיכאל הנגבי ואבי אטינגר.
במהלך אפריל 2020 במקביל לשידור העונה החמישית (עד כאן 2020) התחילה עד כאן+ בה פורמט התכנית חזר להיות "ימין נגד שמאל". עם חזרת הפורמט הישן שבו גם הפאנליסטים של העונות הקודמות יותם זמרי, שיר ראובן, נועם פתחי וחגי טוריסקי.
במהלך מאי 2020 חזרה התכנית לפורמט המקורי של "ימין נגד שמאל", יותם זמרי ונועם פתחי שבו לצוות הפאנליסטים ו"עד כאן+" ירדה משידור.
בינואר 2021 התוכנית חזרה לעונה שישית, בהנחיית מיכאל הנגבי ובהשתתפותם של הפאנליסטים אבי אטינגר, אורנה בנאי, נדב אבוקסיס, רועי לוי, נלי תגר, יותם זמרי, נועם פתחי, גדי וילצ'רסקי, לאה לב ונעמי לבוב.
סקירת סדרה

הפרק הראשון של התוכנית שודר ב-18 במאי 2017. ב-10 בספטמבר 2017 שודר הפרק האחרון של העונה הראשונה. במהלך הפגרה, ב-28 בספטמבר 2017, שודר ספיישל "קפסולת זמן", וספיישל "עבר" שודר ב-8 באוקטובר.
הפרק הראשון של העונה השנייה שודר ב-12 בנובמבר 2017. ב-25 בפברואר 2018 שודר ספיישל פורים. ב-15 באפריל 2018 שודר ספיישל יום העצמאות. העונה השנייה תוכננה ל-30 פרקים, אך הוחלט להאריך אותה, כשהתוכנית עברה לשידור פעם בשבוע בלבד. העונה השנייה כללה 40 פרקים והסתיימה ב-6 במאי 2018.
העונה השלישית עלתה ב-30 באוגוסט 2018. ב-13 בספטמבר 2018 שודר ספיישל יום כיפור. ב-30 באוקטובר 2018 שודר ספיישל בחירות מוניציפליות. לעונה השלישית שודרו 28 תוכניות (כולל תוכנית סיכום למאה תוכנית, ספיישל יום כיפור וספיישל בחירות מוניציפליות), שהורכבו מ-16 ימי צילום. בתחילת העונה שודרה תוכנית אחת לשבוע, אך בהמשכה חזרה התוכנית למתכונת המקורית עם שתי תוכניות בשבוע, ובמקרים מסוימים אף 3 תוכניות שבועיות.
העונה הרביעית עלתה ב-5 בפברואר 2019, מוקדם מהצפוי לקראת הבחירות.
| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 30 | 30 | 18 במאי 2017 | 10 בספטמבר 2017 |
|  | ספיישל קפסולת הזמן | ספיישל קפסולת הזמן | ספיישל קפסולת הזמן | 28 בספטמבר 2017 | 28 בספטמבר 2017 |
|  | ספיישל עבר | ספיישל עבר | ספיישל עבר | 8 באוקטובר 2017 | 8 באוקטובר 2017 |
|  | 2 | 40 | 40 | 12 בנובמבר 2017 | 6 במאי 2018 |
|  | ספיישל פורים | ספיישל פורים | ספיישל פורים | 25 בפברואר 2018 | 25 בפברואר 2018 |
|  | ספיישל יום העצמאות | ספיישל יום העצמאות | ספיישל יום העצמאות | 15 באפריל 2018 | 15 באפריל 2018 |
|  | 3 | 26 | 26 | 30 באוגוסט 2018 | 13 בדצמבר 2018 |
|  | ספיישל יום כיפור | ספיישל יום כיפור | ספיישל יום כיפור | 13 בספטמבר 2018 | 13 בספטמבר 2018 |
|  | ספיישל בחירות מוניציפליות | ספיישל בחירות מוניציפליות | ספיישל בחירות מוניציפליות | 30 באוקטובר 2018 | 30 באוקטובר 2018 |
|  | 4 | 10 | 10 | 5 בפברואר 2019 | 2 באפריל 2019 |
|  | ספיישל פורים | ספיישל פורים | ספיישל פורים | 20 במרץ 2019 | 20 במרץ 2019 |
|  | ספיישל סיכום מערכת הבחירות 1 | ספיישל סיכום מערכת הבחירות 1 | ספיישל סיכום מערכת הבחירות 1 | 8 באפריל 2019 | 8 באפריל 2019 |
|  | ספיישל סיכום מערכת הבחירות 2 | ספיישל סיכום מערכת הבחירות 2 | ספיישל סיכום מערכת הבחירות 2 | 16 באפריל 2019 | 16 באפריל 2019 |
|  | ספיישל עצמאות | ספיישל עצמאות | ספיישל עצמאות | 22 באפריל 2019 | 22 באפריל 2019 |
|  | 5 | 20 | 20 | 2 בינואר 2020 | 5 באפריל 2020 |
|  | עד כאן + | 3 | 3 | 23 באפריל 2020 | 7 במאי 2020 |
|  | 6 | 23 | 23 | 24 בינואר 2021 | 15 באפריל 2021 |
פינות התוכנית

בדרך כלל בכל תוכנית יש פינות חדשות ופינות קבועות:
מלחמת אחים (עונה שלישית) - הכנות לקראת מלחמת האחים המתקרבת במדינה.
זוכרים את הנופלים (עונה שלישית) - בדיחה אחת שווה לפועל בניין שנפל השבוע (לדוגמה בשבוע נפלו חמישה פועלים, מספרים חמש בדיחות בנושא).
זבוב על הקיר (עונה שלישית) - הפיינליסטים זוכים לראות בתור זבובים על הקיר פגישות אישיות.
סליחה על השאלה (עונה שלישית) - מחווה לתוכנית סליחה על השאלה, בה הפיינליסטים עונים על שאלות מביכות.
ימני או שמאלני - בוחרים אדם, חפץ או אירוע והקומיקאים מתייגים אותו; האם הוא ימני או שמאלני.
מרעננים עלבונות - ממציאים עלבונות וגידופים מקוריים ומעליבים את הצד השני, עלבונות חדשים מאשר "לך לעזה" ו"עוכר ישראל".
בוחן פתע - מיכאל הנגבי שואל את אחד המשתתפים שאלה, והוא צריך לענות עליה תשובה מקורית ומשעשעת.
תודה, בבקשה וסליחה - מבקשים סליחה ואומרים תודה ובבקשה למי שמגיע לו.
טוב או רע ליהודים - בוחרים אדם, חפץ או אירוע והקומיקאים מגלים האם הוא טוב ליהודים או רע ליהודים.
יש עתיד - גילוי עתידות לשבוע הבא.
מה אני אוהב אצלך? - הפאנליסטים מוצאים את הטוב שבמחנה השני.
דברים שרואים מכאן – אחד מחברי המחנה נבחר להחליף מחנות והוא מעדכן לגבי איך נראה העולם מזווית אחרת.
במחנה - פינת עדכונים על המתרחש במחנה השמאל והימין.
לא, אתם... - הפאנליסטים לוקחים סטראוטיפים על המחנה שלהם ומפנים אותם כלפי המחנה השני.
חז"ל על הזמן (מחדשים פתגמים).
מסבירים לעולם.
העובד המצטיין של השבוע.
איש השבוע.
קחו אותו אליכם - על מה הייתם מוותרים מהמחנה שלכם ומעניקים אותו למחנה השני?
הפגנה.
מה חסר בתמונה.
מה מצאנו בפח של...
הערות שוליים

↑  הפורמט החדש ירד לאחר מספר פרקים וחזר לפורמט הימין-שמאל המקורי
↑  עד כאן! חוזרת והיא נשכנית מתמיד, באתר כאן | בלוג, ‏9 בנובמבר 2017
↑  יש סאטירה מאוזנת - ביקורת טלוויזיה, באתר ערוץ 7, 1 ביוני 2017
↑  אלכסנדר כץ, זמרי, בוז'י וסאטירה: ביקרנו בסט הצילומים של 'עד כאן', באתר אייס, 12 ביולי 2017
↑  עדיאל שביט, "עד כאן" מתחדשת בקאסט חדש, זמרי ופתחי בחוץ, באתר כיפה, ‏2020-02-18
| תוכניות תאגיד השידור הישראלי  |
| --- | --- | --- |
| חדשות ואקטואליה | חדשות הערב • חדשות הלילה • חדשות שישי • חדשות השבת • ערב ערב • העולם היום • שרון ואורי • מהצד השני עם גיא זהר • משחקי הכיס • עצם העניין • הכול פוליטי • שבע עם איילה חסון • הזמן הירוק |  |
| תוכניות תחקירים | זמן אמת • שטח הפקר • האזרח גואטה • דו"ח רולניק |  |
| דוקו ותעודה | וואי וואי וואי • יוצאים מהכלל • המהפכה הגאה • לבנון • אויבים • שרון • שופטים בשר ודם • לוחמים • הבלתי חשובים • המנדט • בשם האב • מדורות השבטים • חילוניות • 3 שירים |  |
| מציאות תיעודית | טיול אחרי צבא • בואו לאכול איתי • רילוקיישן • סליחה על השאלה • 80 וארבע • מתחילים מאפס • עוד ניפגש • סיפורים מהכורסה • יומני היקר • פרויקט משפחות • היהודי החדש • עולם קטן |  |
| שעשועונים | המרדף • האחוזון העליון |  |
| תרבות וראיונות | סוכן תרבות • פגישה עם רוני קובן • חדר 101 • קארפול קריוקי • פשוט בבית • ארון השירים היהודי • שאלה תשובה • מה שתגידו |  |
| סאטירה, בידור ואירוח | עד כאן! • הלילה עם לוסי וגורי • זהו זה! • ערב עם שי שטרן • ערוץ אפס |  |
| עלילתיות | קופה ראשית • היהודים באים • שב"ס • שטוקהולם • אבא משתדל • מתיר עגונות • טהרן • מנאייכ • שעת נעילה • חזרות • אחד על אחד • מותק בול באמצע • המפקדת • החנות שיש בה הכל • עלומים • שישו ושמחו • קרתגו • שישה אפסים • סובייצקה • הצבי • תיק נעדר • האיש שרצה לדעת הכל • האמת |  |
| סדרות רשת (כאן דיגיטל) | סוף הדרך • הטרמפיסטים • עלייתו ונפילתו של שם טוב האבי • פגום • משפחת פנסטה |  |
| רדיו והסכתים | חיות כיס • שיר אחד • אגן הים התיכון • המעבדה • לך תזכור |  |
אליטה: מלאך קרב

| --- | --- |

כרזת הסרט הרשמית בישראל
 מבוסס על:  קומיקס המאנגה "מלאך קרב אליטה" מאת יוקיטו קישירו
 בימוי:  רוברט רודריגז 
 הופק בידי:  ג'יימס קמרון ג'ון לנדאו
 תסריט:  ג'יימס קמרון לאטה קלגורידיס
 עריכה:  סטיבן ריבקין 
 שחקנים ראשיים:  רוזה סלזאר כריסטוף ואלץ ג'ניפר קונלי מהרשלה עלי אד סקריין ג'קי ארל היילי קיאן ג'ונסון.
 מוזיקה:  טום הולקנברג
 צילום:  ביל פופ 
 מדינה:  ארצות הברית 
 חברת הפקה:  פוקס המאה ה-20 Lightstorm Entertainment Troublemaker Studios
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  סינגפור 5 בפברואר 2019 ישראל 13 בפברואר 2019 ארצות הברית 14 בפברואר 2019
 משך הקרנה:  122 דק' 
 שפת הסרט:  אנגלית
 סוגה:  מדע בדיוני סייברפאנק הרפתקאות פעולה דרמה
 מקום התרחשות:  Iron City 
 תקציב:  150-200 מיליון דולר
 הכנסות:  404 מיליון דולר (9 באפריל 2019)
 הכנסות באתר מוג'ו:   alita
 אתר רשמי
 דף הסרט ב־IMDb
 
אליטה: מלאך קרב (באנגלית: Alita: Battle Angel) הוא סרט פעולה אמריקאי מסוגת סייברפאנק המבוסס על המאנגה "מלאך קרב אליטה" מאת האמן היפני יוקיטו קישירו. הסרט הופק על ידי המפיקים ג'יימס קמרון וג'ון לנדאו ובוים על ידי הבמאי רוברט רודריגז, עם תסריט מאת קמרון עצמו והתסריטאית לאטה קלגורידיס. רוזה סלזאר מגלמת את הדמות הראשית, אליטה, כשלצידה מככבים כריסטוף ואלץ, ג'ניפר קונלי, מהרשלה עלי, אד סקריין, ג'קי ארל היילי וקיאן ג'ונסון.
הפקת הסרט הוכרזה לראשונה בשנת 2003, אך היא נדחתה באופן חוזר ונשנה בעקבות עבודתו של קמרון על הפקת הסרט "אווטאר" ועל המשכיו. לאחר שנים של התמקדות בשלב הפיתוח, באפריל 2016 הוכרז שרודריגז יביים את הסרט, וחודש לאחר מכן, סלזאר לוהקה לתפקיד הדמות הראשית. צילומי הסרט הראשיים החלו באוקטובר 2016 באוסטין שבטקסס ונמשכו עד לפברואר 2017.
הסרט עלה לאקרנים בבכורה עולמית ב-5 בפברואר 2019. בישראל הסרט עלה ב-13 בפברואר, ולמחרת עלה בארצות הברית.
תקציר וקונספט העלילה

הסרט עוקב אחר סיפורה של אליטה, "ליבה" חסרת גוף אשר מתעוררת ללא זיכרון בעולם פוסט-אפוקליפטי שנהרס על ידי נפילה טכנולוגית שהואצה בעקבות התקדמותו. כאשר מדען בשם ד"ר אידו מוצא אותה ונותן לה גוף חדש, הוא מבין שאליטה היא יותר ממה שהיא נראית ושיש לה עבר יוצא דופן. כשאליטה מנווטת ומבססת את חייה החדשים, היא נאלצת להיאבק במכונות אחרות המועצמות בכישורים יוצאי דופן הצדים אחריה.
ג'יימס קמרון הצהיר כי בכוונתו להתאים את "סיפור השדרה" של המאנגה המקורית של יוקיטו קישירו, תוך כדי התמקדות ספציפית בארבעת הכרכים הראשונים. קמרון רצה במיוחד לכלול את ענף הספורט הבדיוני "מוטורבול" מהכרך השלישי והרביעי. בסיפור, ענף ספורט זה מילא תפקיד חשוב בעלילותיה של אליטה והיווה חלק מהתפתחותה כדמות.
צוות השחקנים > סייבורגים

רוזה סלזאר - אליטה, סייבורגית חסרת זיכרון שנאבקת לגלות על עברה ומקומה בעולם הפוסט-אפוקליפטי שהתעוררה אליו. סלזאר גילמה את הדמות באמצעות טכנולוגיית לכידת תנועה.
אד סקריין - זאפן, סייבורג שמתבקש לצוד ולהרוג את אליטה.
ג'קי ארל היילי - גרווישקה, סייבורג גדול ממדים המבוסס על דמות באותו השם ממשחק וידאו המבוסס על המאנגה.
אייזה גונזלס - נייסיאנה, סייבורגית שמתבקשת לצוד ולהרוג את אליטה.
אל לה מונט - סקרוהד, סייבורג שמתבקש לצוד ולהרוג את אליטה.
מישל רודריגז - גלדה, סייבורגית לוחמת ממאדים שאימנה את אליטה.
לאונרד וו - קינובה
מרקו זרור - אג'קוטי, שחקן ב"מוטורבול"
צוות השחקנים > בני אדם

כריסטוף ואלץ - ד"ר דיסון אידו, מדען ואביה המאמץ של אליטה.
ג'ניפר קונלי - ד"ר שירין, בת זוגו לשעבר של ד"ר אידו, שנמלטה עמו מהאוטופיה הכוזבת של זאלם/טיפארס, אך התמסרה לחופש המוחלט.
מהרשלה עלי - וקטור, אדם המנהל את קרבות ה"מוטורבול". האנטגוניסט הראשי של הסרט.
קיאן ג'ונסון - הוגו, נער המלמד את אליטה להילחם בקרבות ה"מוטורבול" ובהמשך הופך לאהובה.
לאנה קונדור - קויומי, נערה יתומה וצלמת בעלת נפש חופשייה.
חורחה לנדבורג ג'וניור - חברו הטוב של הוגו.
אידרה ויקטור - האחות גרהאד, העוזרת של ד"ר אידו.
צוות השחקנים > לא ידוע

קספר ואן דיין - אמוק
הפקה

המפיקים ג'יימס קמרון (מימין) וג'ון לנדאו (משמאל).
הפקה > פיתוח

במקור, המאנגה מלאך קרב אליטה מאת יוקיטו קישירו הובאה לתשומת לבו של ג'יימס קמרון על ידי הבמאי גיירמו דל טורו, וקמרון התאהב ברעיון להפיק סרט לפיו.
שם הדומיין "battangelalita.com" נרשם על שם ג'יימס קמרון על ידי פוקס המאה ה-20 בסביבות יוני 2000. חברת פוקס גם רשומה על הדומיין של "battleangelmovie.com". באפריל 2003, דווח על ידי Moviehole שקמרון אישר שהוא יביים סרט המבוסס על המאנגה. קמרון אישר כי תסריט לסרט נמצא בתהליך כתיבה במהלך ראיון בתוכנית "Tokudane!" בטלוויזיה הפוג'ית ב-4 במאי 2003. במקור, הפקת הסרט הייתה ההפקה הבאה שלו אחרי הפקת סדרת הטלוויזיה מלאך שחור, סדרת טלוויזיה שהושפעה ממלאך קרב אליטה. מאוחר יותר, הפקת הסרט הייתה ההפקה הבאה שלו אחרי הסרט שלו, "חייזרי המעמקים" (אנ') בינואר 2005.
ביוני 2005, הוליווד ריפורטר טען שהפקת הסרט מתעכב מכיוון שקמרון פיתחה סרט בשם פרויקט 880, שמאוחר יותר נקרא אווטאר. בפברואר 2006, אנטרטיינמנט ויקלי פרסמה ראיון שבו קמרון הצהיר שבמסגרת העסקה שלו עם פוקס המאה ה-20 הוא יפיק את שני הסרטים. המאמר גם טען שהסרט עתיד לצאת לאקרנים בספטמבר 2009. ביוני 2006, קמרון ציין שמלאך קרב הוא הזיכיון השני בשתי טרילוגיות סרטים מתוכננות שהוא מפתח, כאשר הזיכיון הראשון יהיה אווטאר.
במאי 2008, קמרון ציין שהוא יעבוד על סרט בשם The Dive, ביוגרפיה על הצוללנים פרנסיסקו פררה ואודרי מסטרה, ובכך יעכב שוב את הפקת הסרט. באותו יולי, בסן דייגו, הוא חזר ואמר שהוא עדיין מחויב לעשות את הסרט. בדצמבר 2009, קמרון העיר במהלך ראיון עם "MTV News" שהתסריט של מלאך קרב הושלם.
בפברואר 2010, המפיק ג'ון לנדאו העיר במהלך ראיון כי הוא מנסה לשכנע קמרון לשנות את שם הסרט לאליטה: מלאך קרב, ואמר, "אני אומר לאנשים שאנחנו צריכים לקרוא לזה אליטה: מלאך קרב, כי ג'ים עושה רק סרטי T&A". לנדאו גילה גם כי תסריטאית נוספת בשם לאטה קלוגרידיס עבדה על כתיבת התסריט.
באוגוסט 2010, קמרון הצהיר שהסרט עדיין נמצא "על המכ"ם" שלו, אבל שהוא לא יודע מתי הוא יפיק אותו. עם זאת, באוקטובר, הוא אישר כי הסרטים הבאים יהיו שני ההמשכים לסרט אווטאר במקום מלאך קרב. קמרון עדיין הצהיר שאין בכוונתו לנטוש את הסרט, וציין שהוא אוהב את הפרויקט יותר מדי מכדי למסור אותו לבמאי אחר, אך חזר ואמר ביוני 2011 שהסרט לא יופק עד להשלמת שני ההמשכים לאווטאר, ואמר כי "... מלאך קרב לא הולך לקרות במשך כמה שנים." לדברי קמרון, הסיבה שלו להעדפת ההפקה של אווטאר במקום הראשון היא מפני שהוא מאמין שהסרט יכול להעלות את המודעות הציבורית לצורך להגן על הסביבה.
במהלך ראיון עם אלפונסו קוארון ביולי 2013, קמרון קבע שבשנת 2017 תהליכי ההפקה של הסרט יתחילו. באוקטובר 2015, הוליווד ריפורטר כתב שהבמאי רוברט רודריגז נמצא במשא ומתן על תפקיד בימוי הסרט, ששמו שונה באותו הזמן לאליטה: מלאך קרב, ושקמרון יפיק את הסרט לצדו של המפיק ג'ון לנדאו. רודריגז הובא על ידי קמרון כדי לדחוס ולשלב את 186 עמודים של התסריט וכ-600 עמודים של הערות שקמרון כתב לתוך מה שיהיה תסריט צילומים. מרוצה מעבודתו של רודריגז על תסריט הצילומים, קמרון הציע לו את תפקיד הבימוי.
בחודש אפריל 2016, הוליווד ריפורטר כתב כי שפוקס המאה ה-20 עדיין לא נתנה אור ירוק להפקת הסרט, מכיוון שהיא מנסה לצמצם את התקציב לטווח של 175–200 מיליון דולר. הכתבה גם הכריזה על כך שרודריגז חתם על חוזה לבימוי הסרט. בסוף מאי 2016, פוקס המאה ה-20 תכננה להפיץ את הסרט ב-20 ביולי 2018.
הפקה > קדם הפקה

בעוד בתקופה שג'יימס קמרון נחשב כבמאי פוטנציאלי, הסרט היה אמור להיות מופק כשילוב בין לייב אקשן להנפשה ממוחשבת; אותה השיטה בה קמרון השתמש בסרט אווטאר. באופן ספציפי, קמרון התכוון שהדמות הראשית, אליטה, תהיה מונפשת לחלוטין. קמרון הצהיר כי הוא ישתמש בטכנולוגיות שפותחו עבור אווטאר כדי להפיק את הסרט, כגון מערכת מצלמת פוז'יון, לכידת תנועות פנים, והסימולקאם. במאי 2006, וראייטי דיווח שקמרון בילה את עשרת החודשים האחרונים בפיתוח טכנולוגיה במטרה להפיק את הסרט.
באוקטובר 2008, מארק גוורנר, אמן דיגיטלי שעבד על הסרט במשך שנה וחצי, העיר כי עבודות קדם ההפקה על הסרט הסתיימו ברובן.
הפקה > ליהוק

באפריל 2016, כתבה בהוליווד ריפורטר דיווחה שהשחקניות מליקה מונרו, רוזה סלזאר וזנדאיה היו ברשימת המועמדות הסופיות שנשקלו לליהוק דמותה של אליטה בסרט, ושההכרעה תתקבל בתוך כמה שבועות. הכתבה גם דיווחה שבלה ת'ורן, חברתה של זנדאיה לסדרה שייק גם נבחנה לתפקיד. לקראת סוף מאי 2016, "Collider" דיווח שסלזאר נבחרה לגלם את התפקיד.
באוגוסט 2016, נמסר שכריסטוף ואלץ נמצא במשא ומתן על גילום דמותו של ד"ר דיסון אידו, דמות המבוססת על דייסוקה אידו מהמאנגה המקורית. ב-14 בספטמבר 2016, הוכרז שג'קי ארל היילי לוהק לדמותו של נבל סייבורגי. ב-21 בספטמבר 2016, וראייטי דיווח שאד סקריין נמצא במגעים על תפקיד בסרט; ומאוחר יותר, הוליווד ריפורטר אישרה שסקריין לוהק לדמות אנטגוניסטית בשם זאפן.
ב-30 בספטמבר 2016, דווח שקיאן ג'ונסון לוהק לסרט בדמותו של הוגו, אהובה של אליטה, שמלמד אותה להילחם בקרבות גלדיאטורים בענף ספורט שנקרא "מוטורבול". האולפן שקלו ללהק את אוון ג'וגיה, דאגלס בות', ג'ק לאודן או את נוח סילבר לתפקיד, אך בחרו ללהק את ג'ונסון מפני שחיפשו מישהו יותר "מעורפל מבחינה אתנית". ב-3 באוקטובר 2016, דווח שמהרשלה עלי נמצא במשא ומתן על גילום דמותו של וקטור, מנהל קרבות ה"מוטורבול" והנבל הראשי בסרט. בראיון בעקבות זכייתו בפרס "שחקן המשנה הטוב ביותר" בטקס פרסי האוסקר ה-89, עלי גילה שהוא יגלם שתי דמויות בסרט, אם כי הוא לא פירט על אופייה של הדמות השנייה.
ב-5 באוקטובר 2016, דווח שהשחקנית איזה גונזלס הצטרף לצוות השחקנים של הסרט. גונזלס היא אחת מהשחקנים הראשיים בסדרת הטלוויזיה של רודריגז, מצאת החמה עד צאת הנשמה. ב-7 באוקטובר 2016, הוכרז שחורחה לנדבורג ג'וניור יגלם את חברו הטוב של הוגו. ב-11 אוקטובר 2016, הוכרז שלאנה קונדור לוהקה לסרט בדמותה של קויומי. ב-18 באוקטובר 2016, לאונרד וו לוהק לדמותו של סייבורג בשם קינובה. בדצמבר 2016, מרקו זרור לוהק לדמותו של סייבורג בשם אג'קוטי. ב-7 בפברואר 2017, ג'ניפר קונלי הצטרפה לצוות השחקנים של הסרט בתפקידה של נבלית לא ידועה. מישל רודריגז הוכרזה רטרואקטיבית כמי שתשתתף בסרט ב-22 בפברואר 2017, לאחר שצילומי הסרט תמו.
הפקה > צילומים

צילומי הסרט החלו באוסטין, טקסס ב-17 באוקטובר 2016, והסתיימו ב-9 בפברואר 2017. בסוף ינואר 2017, התקבלה בקשת ליהוק לניצבים רוקריסטים, פאנקים, או אימואים עבור צילומי סצנות שיתקיימו באוסטין במהלך מספר לילות בפברואר.
הפקה > גמר הפקה

טכנולוגיית האפקטים הוויזואליים עבור הסרט סופקו על ידי החברות "Weta Digital", "DNEG" ו-"Framestore" ופיקוחן נעשה על ידי ג'ו לטרי, אריק סיינדון, ניק אפסטיין, ריימונד צ'אן וניגל דנטון-הוואס.
הפצה

הסרט יצא לאקרנים תחת הפצתם של פוקס המאה ה-20 ב-14 בפברואר 2019, והוא יוקרן בתיאטראות IMAX. במקור, הסרט היה אמור לצאת לאקרנים ב-20 ביולי 2018, אך בפברואר 2018, תאריך יציאתו לאקרנים נדחה ל-21 בדצמבר, מאוחר יותר לאחר מכן, התאריך הוקדם לסוף ספטמבר ולאחר מכן נדחה פעם נוספת, הפעם לתאריך הסופי. בישראל, הסרט יצא לאקרנים יום קודם לכן, ב-13 בפברואר, ובסין הסרט יצא לאקרנים ב-22 בפברואר 2019, לאחר חגיגות השנה החדשה הסינית.
הפצה > שיווק

הטריילר הראשון של הסרט יצא ב-8 בדצמבר 2017, כשתאריך היציאה שלו לאקרנים עוד היה מתוכנן ליולי 2018. הטריילר קיבל תגובות מעורבת, עם ביקורות שהתמקדו לרוב במראה החיצוני של דמות הראשית, אליטה. אנדרו ליפטאק ("The Verge") הצהיר ש"הדמות נראית כמו בובת אנימה שמתעוררת לחיים, או כמו דמות של דיסני שנמצאת במרחק של הבדל דק מהנורמלית, אבל אחרי שכל כך הרבה שנים של אנימטורים שמנסים לחקות פרצופים אנושיים באופן משכנע ולא לגמרי מצליחים, זה עדיין מטריד לראות דמות כזו מתקרבת למציאותיות, אך במקביל נשארת רחוק ממנו." אדם צ'יטווד ("Collider") היה מסוקרן וזהיר אופטימיסית, ואמר, "הדבר הזה נראה כמו בונקרים, ועכשיו זה ברור כשמש מדוע קמרון שקל לביים את זה מלכתחילה. הבחירה לעשות את הגיבור שלך בהנפשה ממוחשבת ריאליסטית ולגרום לו ליצור אינטראקציה עם דמויות אנושיות אמיתיות היא שאפתנית ואדירה, ואני יכול לומר שזה בוודאות לא נראה כמו שום דבר שרוברט רודריגז עשה לפני. אני לא יכול לדעת אם זה יהיה טוב, אך בוודאות זה יהיה מעניין."
טריילר שני הוצג במהלך כנס הקומיק-קון שנערך בשנת 2018 והופץ באינטרנט ב-23 ביולי 2018, עם תאריך יציאה לאקרנים בדצמבר 2018. הטריילר הציג קאבר לשיר של לינקין פארק, "New Divide" הטריילר השלישי הופץ בנובמבר 2018, כמעט שנה לאחר שהטריילר הראשון הופץ.
ביקורת

הקרנה מקדימה של הסרט הוקרנה בתחילת ינואר 2019 באופן אקסקלוסיבי עבור עיתונאים. ההקרנה המקדימה של הסרט משכה תגובות חיוביות מאוד, עם שבחים כלפי העלילה, התסריט, הפעולה, האפקטים חזותיים, והביצועים. פול שירלי ("JoBlo.com"), למשל, כינה את הסרט "פראי, קרבי, המציע פעילות בועטת, עולם וירטואלי אימפרסיבי וכמות מפתיעה של משקל רגשי".
הערות שוליים

↑  "ALITA: BATTLE ANGEL - The Art of VFX". www.artofvfx.com. Retrieved January 5, 2019.
| ג'יימס קמרון |
| --- | --- | --- |
| סרטים שביים | שליחות קטלנית (1984) • שובו של הנוסע השמיני (1986) • המצולות (1989) • שליחות קטלנית 2: יום הדין (1991) • שקרים אמיתיים (1994) • טיטניק (1997) • אווטאר (2009) • אווטאר: דרכם של המים (2022) • אווטאר - אש ואפר (2024) |  |
| סרטים שהפיק | רמבו: משחק הדמים 2 (1985) • נקודת פריצה (1991) • ימים משונים (1995) • מלאך שחור (2000-2002) • סולאריס (2002) • פענוח יציאת מצרים (2006) • מערת הקבורה של ישו (2007) • סאנקטום (2011) • אליטה: מלאך קרב (2019) |  |
במאי הסרט, רוברט רודריגז.
TLV - עושים את תל אביב

| --- | --- |
 סוגה:  מציאות תיעודית
 יוצרים:  גיא המאירי, יעלי אבנרי, שחר ברלוביץ', הלית לוי
 בימוי:  שחר ברלוביץ'
 משתתפים:  טליה סול, בר אלון, טל נוי, ליאור שהם (עונה ראשונה) מריל בוזגלו, מור סילבר, עומר בר, הילה קרוגמן (עונה שנייה) עדן צרפתי, ליאור שוחט, נדב קרני, לריאן זוהרי שאשון (עונה שלישית) פז אגמון, אסף גורן, קים דיין, דורין אעידן (עונה רביעית)
 ארץ מקור:  ישראלישראל
 שפות:  עברית
 מספר עונות:  4
 מספר פרקים:  31 בעונה הראשונה 32 בעונה השנייה 27 בעונה השלישית 24 בעונה הרביעית סה"כ 114 פרקים
 הפקה
 מפיקים בפועל:  רונית אבידני
 חברת הפקה:  אבוט רייפ המאירי
 עורכים:  יעלי אבנרי, שחר ברלוביץ'
 צלמים:  יוחאי עצמון, אבנר שחף
 אורך פרק:  כ-35 דקות
 שידור
 רשת שידור:  HOT, ערוץ 10
 תקופת שידור מקורית:  28 ביוני 2010 – 30 באוקטובר 2013
 קישורים חיצוניים
 דף הסדרה, באתר HOT של ynet
 
‏TLV - עושים את תל אביב הייתה תוכנית מציאות תיעודית ישראלית ששודרה בהוט בידור ישראלי וכן ב-HOT VOD החל מיוני 2010. עונתה השנייה של התוכנית שודרה במקביל בערוץ 10. התוכנית מציגה את עלילותיהם של ארבעה צעירים שעוברים לגור בתל אביב בדירה משותפת, במטרה להשתלב בעולם הבידור. התוכנית מופקת על ידי חברת ההפקות אבוט רייפ המאירי.
הקונספט

הסדרה כלולה תחת ההגדרה של דוקו-ריאליטי. הקונספט שלה, לסקר את חייהם של צעירים שעוברים לגור ב"עיר הגדולה" בניסיון להשתלב בעולם התקשורת ובעולם הזוהר, אינו חדש, ובעניין זה שואבת הסדרה השראה מתוכניות הריאליטי "הוליווד הילס", שמציגה את חייהם של צעירים בלוס אנג'לס, ו"הסיטי", שמציגה את חייה של ויטני פורט שעוברת לעיר ניו יורק על מנת לעבוד בעולם האופנה ואת חיי הסובבים אותה, שתיהן תוכניות שיצרה רשת MTV ושמשודרות ב-HOT.
עונה ראשונה > ביקורת

בין מבקרי הסדרה יש הסכמה רחבה למדי כי הסדרה מתוסרטת ולא אמינה, וזהו מוטיב חוזר בביקורות עליה. אולם, לעומת זאת, ביקורות רבות מציינות אותה גם לשבח, כמהנה לצפייה. בביקורת של מיכל הניג באתר nrg מעריב, למשל, נכתב כי מחד גיסא הסדרה "זורמת ומהנה" ו"העריכה מוצלחת למדי", אך מצד שני היא "מטופשת למדי ולא אמינה" וכי "ברור לכולנו שמדובר בריאליטי מתוסרט". באשר לאותנטיות האירועים המתרחשים בסדרה, אמרה יעלי אבנרי, העורכת הראשית של הסדרה, בריאיון לאתר וואלה! כי "מצד אחד, יש את העלילות האישיות, הדברים שקורים לגיבורים בחיים האישיים. אלו דברים אמיתיים ולא מתוסרטים שקרו לנו מול העיניים. מצד שני, יש את העלילות המקצועיות שאלו עלילות שאנחנו תכננו מראש וכוללות את כל מה שקשור להיבט המקצועי של החבר'ה - ראיונות העבודה, המשימות וכו'."
היו גם ביקורות שציינו כי הסדרה יוצרת מצג שווא כאילו "פנאי פלוס" הוא "חוד החנית של התעשייה", בעוד שאין זה המצב. כמו כן, ישנה ביקורת על כך שהסדרה מלאה בתכנים שיווקיים ופרסומיים ובפרסומות סמויות.
מעבר לכך, בביקורת באתר עכבר העיר טענה גל אלכסנדר, כי הסדרה העבירה "מסרים גזעניים ומעוותים" נגד העובדים הזרים והפליטים שמתגוררים בדרום תל אביב, בפרק שבו טל נוי הגיעה לשכונת נווה שאנן ותיארה אותה כ"גטו בהארלם".